วิกิพีเดีย:โครงการวิกิสามก๊ก

โครงการวิกิสามก๊ก เป็นส่วนหนึ่งของโครงการวิกิวรรณศิลป์ มีจุดมุ่งหมายเพื่อรวบรวมเนื้อหาและรายละเอียดต่าง ๆ ของวรรณกรรมจีนอิงประวัติศาสตร์เรื่องสามก๊ก บทประพันธ์โดยหลอกว้านจง ซึ่งเป็นที่รู้จักและได้รับความนิยมอย่างต่อเนื่อง จัดเป็นวรรณกรรมเพชรน้ำเอกของโลก เป็นมรดกทางปัญญาของปราชญ์ชาวตะวันออกที่สุดยอด มีการแปลเป็นภาษาต่าง ๆ มากกว่า 10 ภาษาและมีการตีพิมพ์อย่างแพร่หลายทั่วโลก มีเนื้อหาหลากหลายรสชาติ เต็มไปด้วยกลเล่ห์เพทุบาย กลศึกในการรบ การชิงรักหักเหลี่ยม ความเคียดแค้นชิงชัง ความซื่อสัตย์และการให้อภัย ซึ่งมีเนื้อหาและเรื่องราวในทางที่ดีและร้ายปะปนกัน มีตัวละครเป็นจำนวนมาก มีบุคลิกลักษณะที่แตกต่างกันออกไป รวมทั้งมีสถานที่ต่าง ๆ การศึกสงคราม ข้อเท็จจริงในประวัติศาสตร์ รวมทั้งศิลปะในการใช้คนในสามก๊ก 
ด้วยความที่เป็นวรรณกรรมอิงประวัติศาสตร์ ซึ่งอ้างอิงประวัติศาสตร์ของจีนเป็นหลัก ทำให้สามก๊กมีตัวละครเป็นจำนวนมาก ซึ่งเป็นส่วนสำคัญที่สุดในสามก๊ก ซึ่งการจดจำตัวละครจำนวนมากในสามก๊กอาจเป็นเรื่องค่อนข้างยากสำหรับผู้ที่ไม่เคยสัมผัสกับสามก๊กมาก่อน ส่วนใหญ่จะคุ้นเคยกับตัวละครหลัก ๆ เช่นโจโฉ เล่าปี่ ซุนกวน ขงเบ้ง สุมาอี้ กวนอู จูล่ง เตียวหุย เป็นต้น โดยเน้นหลักที่บทความตัวละครในสามก๊กทุกตัวละคร ข้อมูลและข้อเท็จจริงต่าง ๆ ที่มีความแตกต่างกัออกไปตามแต่ลักษณะของตัวละคร การทำศึกสงครามรวมทั้งรายละเอียดปลีกย่อยที่ปรากฏในสามก๊ก เพื่อเป็นการรวบรวมรายละเอียดต่าง ๆ เนื้อหาของวรรณกรรม 
สามก๊กเป็นวรรณกรรมที่ทรงคุณค่า อ่านสนุกจึงเป็นที่นิยมและรู้จักกันอย่างแพร่หลายในประเทศจีนและต่างประเทศ เต็มไปด้วยเล่ห์เหลี่ยม กลศึกและการวางแผน ดังเคยมีคำกล่าวไว้ว่า "ผู้ใดอ่านสามก๊กสามจบคบไม่ได้" อีกทั้งยังเป็นหนังสือที่อ่านง่ายสำหรับบุคคลทั่วไป แฝงอุดมการณ์และคติธรรมที่ดี เป็นวรรณกรรมที่ช่วยให้ผู้อ่านได้ชื่นชมคุณค่าของความกตัญญูกตเวที คุณธรรมจริยธรรมและวัฒนธรรมดั้งเดิมของจีน นอกจากนี้สามก๊กยังเหมาะที่จะใช้เป็นบทเรียนทางประวัติศาสตร์ แม้ในปัจจุบันการประเมินค่าของวรรณกรรมสามก๊กจะมีการเปลี่ยนแปลงไปบ้าง แต่สามก๊กยังคงเป็นที่นิยมของนักอ่านทั่วไปไม่เสื่อมคลายและมีความหมายในด้านการศึกษาพอสมควร
โครงการวิกิสามก๊กจึงเป็นโครงการที่ถือกำเนิดขึ้น สำหรับผู้ที่ชื่นชอบในเนื้อหาของประวัติศาสตร์จีน การสงคราม การบรรยายลักษระของกลศึกซ้อนกลศึก วาทศิลป์ การโต้ตอบอย่างชาญฉลาดที่มีความสนุก พิสดารน่าอ่านและน่าเชื่อถือในสามก๊ก ทำให้สามก๊กมีอิทธิพลต่อผู้ที่ได้อ่านหรือได้ฟังสามก๊กเป็นอย่างมาก สำหรับผู้ที่สนใจในการก้าวเข้าสู่โครงการวิกิสามก๊ก สามารถตรวจสอบดูเนื้อหาและรายละเอียดต่าง ๆ ที่สนใจเพิ่มเติมได้ที่ตัวละครในสามก๊กและสามก๊ก

**สำรวจสามก๊ก**
สำรวจสามก๊กเป็นการเกริ่นนำในส่วนของวรรณกรรมสามก๊ก (ฉบับหอพระสมุด) หรือสามก๊กฉบับเจ้าพระยาพระคลัง (หน) ซึ่งเป็นสามก๊กที่ออกมาปรากฏสู่สายตาบุคคลทั่วไปให้เป็นที่ชื่นชอบกันแล้ว นอกจากนี้ยังมีสามก๊ก ฉบับวณิพกของยาขอบ ซึ่งเป็นนักประพันธ์นวนิยายอมตะเรื่องผู้ชนะสิบทิศ โดยเขียนในรูปแบบของการนำเสนอรายละเอียดปลีกย่อยของตัวละครต่าง ๆ เช่น ตั๋งโต๊ะผู้ถูกแช่งทั้งสิบทิศ เล่าปี่ผู้พนมมือให้แก่ชนทุกชั้น โจโฉผู้ไม่ยอมให้โลกทรยศ ขงเบ้งผู้หยั่งรู้ฟ้าดิน จูล่งสุภาพบุรุษแห่งเสียงสาน จิวยี่ผู้ถ่มน้ำลายรดฟ้า กวนอูเทพเจ้าแห่งความสัตย์ซื่อ เตียวหุยคนชั่วช้าที่น่ารัก ยีเอ๋งผู้เปลือยกายตีกลอง ฯลฯ รวมทั้งพิชัยสงครามสามก๊กของมั่น พัธโนทัย และสามก๊ก ฉบับคนเดินดินเป็นต้น 
สามก๊กเป็นวรรณกรรมที่มีเนื้อหาหลากหลาย ความหนาหลายพันหน้า ปรากฏสถานที่ต่าง ๆ เช่นเมือง หัวเมือง แม่น้ำ ภูเขาและเทือกเขาเป็นจำนวนมาก สำรวจสามก๊กจะเป็นตัวนำทางให้ผู้อ่านได้เข้าถึงวรรณกรรมสามก๊กอย่างเข้าใจ ละเอียดลึกซึ้งและเป็นการรู้จักตัวตนของสามก๊กได้อย่างดียิ่งขึ้น เช่นศึกสงครามต่าง ๆ ซึ่งเป็นเหตุการณ์จริงทางประวัติศาสตร์ของจีน เช่นศึกกัวต๋อ ศึกสะพานเตียงปันเกี้ยว ศึกทุ่งพกบ๋องหรือศึกเซ็กเพ็ก ซึ่งเป็นศึกสำคัญในประวัติศาสตร์ยุคสามก๊กที่เป็นตัวชี้ชัดอำนาจและความเป็นใหญ่ รวมทั้งเป็นการแบ่งแยกแผ่นดินจีนออกเป็นสามก๊กได้แก่ วุยก๊ก จ๊กก๊กและง่อก๊ก
สามก๊กเป็นวรรณกรรมที่ถ่ายทอดให้ผู้อ่านได้เห็นถึงสัจธรรมและแก่นแท้ของความเป็นมนุษย์ หลักปรัชญาทางทหาร การใช้ชีวิตและคติเตือนใจ แฝงแง่คิดไว้ในทุกบททุกตอน ทั้งนี้การสอดแทรกคติธรรมและข้อคิดต่าง ๆ ในสามก๊กที่สามารถนำไปใช้ในการดำรงชีวิตประจำวัน ขึ้นอยู่กับตัวของผู้อ่านสามก๊กเองว่าจะเลือกสรรนำคำสอน ข้อคิดต่าง ๆ ในสามก๊กจากบทใด ซึ่งนอกจากศึกสงครามที่ปรากฏตลอดทั้งเรื่องแล้ว ในสามก๊กยังมีการใช้กลศึกจำนวนมาก เล่ห์เหลี่ยมกลอุบายต่าง ๆ ในการทำศึก หลอกล่อศัตรูให้หลงต้องกลอุบายเพื่อให้ได้มาซึ่งชัยชนะ รวมทั้งรายละเอียดข้อเท็จจริงทางประวัติศาสตร์ ซึ่งหลอ กว้านจงผู้ประพันธ์ได้นำมาสอดแทรกกับเรื่องราวจากจินตนาการของตนเอง เป็นต้น

**ดัชนี**
ดัชนี เป็นการรวบรวมเนื้อหาและรายละเอียดทั้งหมดในสามก๊ก ฉบับหอพระสมุด โดยแบ่งแยกออกเป็นหมวดหมู่ เพื่อเป็นการง่ายและสะดวกต่อการสืบค้นหา เช่น รายชื่อตัวละครในง่อก๊ก จะแสดงรายชื่อตัวละครที่ปรากฏในง่อก๊กทุกตัวละคร, กลศึกสามก๊ก จะแสดงรายชื่อกลศึกที่ใช้ในเรื่องสามก๊กจำนวน 36 กลศึก นอกจากนี้ยังรวบรวมรายละเอียดเกี่ยวกับสถานที่ต่าง ๆ เมือง อาวุธ ฯลฯ หากผู้ที่สนใจค้นคว้าหาข้อมูลและรายละเอียดต่าง ๆ ของตัวละครในสามก๊ก สามารถค้นหาและเพิ่มเติมรายชื่อตัวละครที่ต้องการได้ตลอดเวลา เพื่อโครงการวิกิสามก๊กเป็นแหล่งรวบรวมรายละเอียดต่าง ๆ ในสามก๊กที่สมบูรณ์ที่สุดในประเทศไทย- :หมวดหมู่:จักรพรรดิในยุคสามก๊ก เช่น พระเจ้าฮั่นเลนเต้ พระเจ้าจิ้นหวู่ตี้ พระเจ้าฮั่นเซ่าตี้ พระเจ้าฮั่นเหี้ยนเต้ เป็นต้น- :หมวดหมู่:ตัวละครในสามก๊ก เช่น เล่าปี่ กวนอู เตียวหุย ซุนกวน โจโฉ ขงเบ้ง เป็นต้น
** รายชื่อตัวละครในง่อก๊ก เช่น ซุนกวน จิวยี่ โลซก ลิบอง ลกซุน เป็นต้น
** รายชื่อตัวละครจ๊กก๊ก เช่น เล่าปี่ กวนอู เตียวหุย ขงเบ้ง จูล่ง เป็นต้น
** รายชื่อตัวละครในวุยก๊ก เช่น โจโฉ เคาทู ซิหลง เตียนอุย กุยแก เป็นต้น- :หมวดหมู่:กลศึกสามก๊ก เช่น กลยุทธ์ปิดฟ้าข้ามทะเล กลยุทธ์ชี้ต้นหม่อนด่าต้นไหว กลยุทธ์หลี่ตายแทนถาว กลยุทธ์ตีชิงตามไฟ กลยุทธ์ยืมดาบฆ่าคน เป็นต้น
** กลยุทธ์ชนะศึก
** กลยุทธ์ติดพัน
** กลยุทธ์ยามพ่าย
** กลยุทธ์ร่วมรบ
** กลยุทธ์เข้าตี
** กลยุทธ์เผชิญศึก- :หมวดหมู่:สงครามสามก๊ก เช่น ศึกเซ็กเพ็ก ศึกสะพานเตียงปันเกี้ยว ศึกทุ่งพกบ๋อง ศึกหับป๋า เป็นต้น- :หมวดหมู่:อาณาจักรสามก๊ก เช่น วุยก๊ก จ๊กก๊ก ง่อก๊ก เป็นต้น- :หมวดหมู่:สถานที่ในยุคสามก๊ก เช่น เมืองเกงจิ๋ว เมืองเสฉวน ลำเขาปินสาน เป็นต้น- :หมวดหมู่:การทหารในสามก๊ก

**คู่มือการเขียนบทความ**
right
คู่มือการเขียนบทความ เป็นคู่มือแนะนำหลักการเขียนบทความสามก๊กในวิกิพีเดีย จากจุดเริ่มต้นของการเขียนบทความ จนสามารถไต่ระดับของการเขียนจาก โครง เพื่อให้ได้ระดับ บทความคัดสรร โดย ใช้แม่แบบ Three Kingdoms infobox หรือ กล่องข้อมูล ตัวละครสามก๊ก สำหรับใช้ในการเขียนบทความสามก๊กในส่วนของตัวละคร ใช้แม่แบบ กล่องข้อมูล กลศึกสามก๊ก สำหรับใช้ในการเขียนบทความสามก๊กในส่วนของกลศึกสามก๊ก และใช้แม่แบบ กล่องข้อมูล สงครามสามก๊ก สำหรับใช้ในการเขียนบทความสามก๊กในส่วนของศึกสงครามที่ปรากฏในวรรณกรรม

**การใช้กล่องข้อมูล ตัวละครสามก๊ก**
การใช้กล่องข้อมูล ตัวละครสามก๊ก เป็นการแนะนำเบื้องต้นของการเริ่มเขียนบทความสามก๊กในส่วนของตัวละคร ทุก ๆ คนที่มีความสนใจที่จะเริ่มต้นการเขียนบทความสามก๊กในส่วนของตัวละครในวิกิพีเดีย สามารถเริ่มต้นก้าวแรกของบทความ ด้วยการคัดลอกเอา code ของกล่องข้อมูล ตัวละครสามก๊กจากบทความตัวละครสามก๊กจากวิกิพีเดียภาษาอังกฤษ และนำมาใช้งานในวิกิพีเดียไทยได้ทั้งหมด เพราะการแสดงผลของกล่องข้อมูล ถูกกำหนดค่าไว้ให้สามารถแสดงผลเป็นภาษาไทย โดยลักษณะเฉพาะของกล่องข้อมูล ตัวละครสามก๊ก มีรายละเอียดดังนี้
# Royalty เป็นส่วนที่ใช้กำหนดสถานะชื่อของตัวละคร โดยแบ่งเป็น yes และ no ถ้าตัวละครมีสถานะเป็นพระราชวงศ์ ให้กำหนดค่าในส่วนนี้ = yes เช่นพระเจ้าเหี้ยนเต้ สถานะจะกำหนดเป็น | Royalty = yes ถ้าตัวละครเป็นสามัญชนธรรมดา ให้กำหนดค่าในส่วนนี้ = no เช่นเตียวเสี้ยน สถานะจะกำหนดเป็น | Royalty = no
# Name เป็นการกำหนดชื่อของตัวละคร ให้กำหนดค่าในส่วนนี้เช่น ตั๋งโต๊ะ ลิโป้ ลกซุน กองซุนจ้าน งักจิ้น เป็นต้น 
# Title เป็นการกำหนดตำแหน่งของตัวละคร ให้กำหนดค่าในส่วนนี้ตามตำแหน่งของตัวละคร เช่น เจ้าเมือง, แม่ทัพ, ขุนพล, เสนาธิการ, กวี, หมอดู ผู้เป็นใหญ่ ฯลฯ ตามแต่ตำแหน่งของตัวละคร เป็นต้น 
# Kingdom เป็นการกำหนดอาณาจักร เขตแดน ราชวงศ์ ให้กำหนดค่าในส่วนนี้ เช่น วุยก๊ก ราชวงศ์ฮั่น เจ้าเมืองปักเพ้ง เป็นต้น 
#  Belong เป็นการกำหนดสังกัดของตัวละคร ว่าเป็นขุนพลของผู้ใด เช่น กิเหลงเป็นขุนพลของอ้วนสุด เป็นต้น
# Image เป็นภาพที่ใช้แสดงประกอบบทความ ให้กำหนดค่าในส่วนนี้ เช่น ภาพ:Cao Cao Portrait.jpg เป็นต้น  
#* การนำภาพตัวของละครในสามก๊กมาใช้ประกอบบทความ ในส่วนของกล่องข้อมูล ตัวละครสามก๊ก สามารถใช้ได้ทั้งภาพแนวตั้งและแนวนอน โดยกำหนดขนาดของภาพที่นำมาใช้ที่ขนาด 250px
#* หากต้องการภาพของตัวละครในสามก๊กในภาพอื่น ๆ สามารถนำภาพตัวละครจากวิกิคอมมอนส์ อาณาจักรสามก๊กมาประกอบบทความ 
# Image_size เป็นการกำหนดขนาดของภาพที่ใช้แสดบประกอบบทความ ซึ่งหากไม่กำหนดขนาดของภาพในส่วนนี้ ภาพที่นำมาใช้ประกอบบทความจะถูกกำหนดขนาดโดยอัตโนมัติที่ 250px
# Caption เป็นคำบรรยายที่ใช้ในการอธิบายรายละเอียดภาพ แหล่งที่มาหรืออื่น ๆ ถ้าไม่สามารถกำหนดคำบรรยายได้ ให้ปล่อยว่างไว้ เช่นตัวอย่างคำบรรยายของภาพ "ภาพวาดโจโฉในสมัยราชวงศ์ฮั่น"
# Born เป็นการกำหนดวัน เดือน ปีเกิดของตัวละคร เช่น ไทสูจู้ เกิดในปี พ.ศ. 709 โดยให้กำหนดเพียงแค่ปี พ.ศ. เท่านั้นเป็นต้น 
# Birth_place เป็นการกำหนดสถานที่เกิดของตัวละคร เช่น จงโฮย เกิดที่ตำบลฉางเซ่อ เมืองอิงชวน มณฑลเหอนาน ประเทศจีน เป็นต้น 
# Died เป็นการกำหนดวัน เดือน ปีเสียชีวิตของตัวละคร เช่น จูล่ง ตายในปี พ.ศ. 772 โดยให้กำหนดเพียงแค่ปี พ.ศ. เท่านั้นเป็นต้น 
# Death_place เป็นการกำหนดสถานที่เสียชีวิตของตัวละคร เช่นโตเกี๋ยมเสียชีวิตที่ซีจิ๋ว เป็นต้น 
# Predecessor เป็นการกำหนดรายชื่อบุคคลที่ดำรงตำแหน่งในสมัยก่อน เช่น พระเจ้าเลนเต้ทรงดำรงตำแหน่งก่อนพระเจ้าหองจูเปียน เป็นต้น 
# Successor เป็นการกำหนดรายชื่อบุคคลที่ดำรงตำแหน่งในสมัยถัดไป เช่น พระเจ้าโจผีทรงดำรงตำแหน่งต่อจากพระเจ้าโจโฉ เป็นต้น 
# Simp เป็นการกำหนดอักษรจีนตัวย่อของตัวละคร เช่น ขงเบ้ง มีชื่ออักษรจีนตัวย่อ = 诸葛亮 
# Trad เป็นการกำหนดอักษรจีนตัวเต็มของตัวละคร เช่น กวนลอ มีชื่ออักษรจีนตัวเต็ม =  管輅 
# Pinyin เป็นการกำหนดอักษรจีนพินอินของตัวละคร เช่น สุมาอี้ มีชื่ออักษรจีนพินอิน = Sīmǎ Yì 
# WG เป็นการกำหนดอักษรจีนเวด-ไจลส์ของตัวละคร เช่น เตียวคับ มีชื่อักษรเวด-ไจลส์ = Chang Ho 
# Putonghua เป็นการกำหนดคำอ่านของชื่อตัวละครเป็นจีนกลาง เช่น กองซุนจ้าน กำหนดคำอ่านตามสำเนียงจีนกลาง = กงซุนจ้าน 
# Minnan เป็นการกำหนดคำอ่านของชื่อตัวลครตามคำอ่านสำเนียงฮกเกี้ยน ตามฉบับของสามก๊ก (ฉบับหอพระสมุด) เช่น กาเซี่ยง กำหนดคำอ่านตามสำเนียงฮกเกี้ยน = กาเซี่ยง 
# Zi เป็นการกำหนดชื่อรองของตัวละคร เช่น กวนอู มีชื่อรองหวินฉาง หรือ หยุนฉาง หรือ หุนเตี๋ยง (雲長) -- ทีฆเมฆา ฉางเซิง (長生) -- ทีฆชีวิน 
# Post เป็นการกำหนดสมัญญานามของตัวละครหลังเสียชีวิต เช่นสมัญญานามของกวนอูหลังจากเสียชีวิตคือ จ้วงโหมวโห (壯繆侯) -- เจ้าพระยาจ้วงโหมว 
# Buddhism เป็นการกำหนดชื่อในคติพุทธศาสนามหายานของตัวละคร เช่นกวนอูมีชื่อในทางคติพุทธศาสนามหายานคือสังฆรามโพธิสัตว์ เฉียหลันปู๋ซ่า (伽藍菩薩) 
# Deity = เป็นการกำหนดเทพนามของตัวละครซึ่งเป็นชื่อที่ให้แก่บุคคลในฐานะเทพเจ้าเมื่อวายชนม์ไปแล้ว เช่นกวนอูมีเทพนามคือ กวนเซิ่งตี้จุน (關聖帝君) เทพกษัตริย์กวนอวี่ 
# Other = เป็นการกำหนดชื่ออื่น ๆ ของตัวละคร เช่น กวนอูมีชื่อเรียกอื่น ๆ คือกวนกง (關公) พระยากวนอวี่ กวนเอ้อเหยฺ (關二爺) ท่านปู่รองกวนอวี่ เหม่ยหรันกง (美髯公) พระยาผู้มีหนวดงาม กวนตี้ หรือกวนเต้ (關帝) สมเด็จพระจักรพรรดิกวนอวี่ 
#* ในกรณีที่ไม่สามารถกำหนดค่าในพารามิเตอร์ใดในแม่แบบได้ ให้เว้นว่างไว้โดยไม่ต้องกำหนดค่า การแสดงผลของพารามิเตอร์จะไม่ปรากฏในหน้าของบทความ

**วิธีการใช้งานกล่องข้อมูล**
วิธีใช้งานกล่องข้อมูล ตัวละครสามก๊ก สำหรับบทความตัวละครในสามก๊ก ให้ทำการคัดลอกข้อมูลทางด้านล่างนี้ แล้วนำไปใส่ไว้ในส่วนบนสุดของบทความที่เริ่มดำเนินการเขียน

**= ตัวอย่างการใช้งานกล่องข้อมูล ตัวละครสามก๊ก =**

**การใช้กล่องข้อมูล สงครามสามก๊ก**
right
การใช้กล่องข้อมูล สงครามสามก๊ก เป็นการแนะนำเบื้องต้นของการเริ่มเขียนบทความสามก๊กในส่วนของการเกิดศึกสงครามในยุคสามก๊ก ทุก ๆ คนที่มีความสนใจที่จะเริ่มต้นการเขียนบทความสามก๊กในส่วนของศึกสงครามสามก๊กในวิกิพีเดีย สามารถเริ่มต้นก้าวแรกของบทความ ด้วยการคัดลอกเอา code ของกล่องข้อมูล สงครามสามก๊กจากบทความศึกสงครามสามก๊กจากวิกิพีเดียภาษาอังกฤษ และนำมาใช้งานในวิกิพีเดียไทยได้ทั้งหมด เพราะการแสดงผลของกล่องข้อมูล ถูกกำหนดค่าไว้ให้สามารถแสดงผลเป็นภาษาไทย โดยลักษณะเฉพาะของกล่องข้อมูล สงครามสามก๊ก มีรายละเอียดดังนี้
# name เป็นการกำหนดชื่อศึกสงครามที่ปรากฏในสามก๊ก ให้กำหนดชื่อศึกสงคราม เช่น ศึกสะพานเตียงปันเกี้ยว, ศึกเซ็กเพ็ก, ศึกทุ่งพกบ๋อง เป็นต้น
# partof เป็นการกำหนดสถานะของศึกสงคราม ซึ่งจะปรากฏชื่อของศึกสงครามเป็นส่วนหนึ่งของสงครามสามก๊ก เช่นศึกหับป๋าเป็นส่วนหนึ่งของสงครามสามก๊ก เป็นต้น
# image เป็นภาพที่ใช้แสดงประกอบบทความ ให้กำหนดค่าในส่วนนี้ เช่น ภาพ:Zhaoyunfightsatchangban.jpg เป็นต้น
#* การนำภาพตัวของสงครามในสามก๊กมาใช้ประกอบบทความ ในส่วนของกล่องข้อมูล สงครามสามก๊ก สามารถใช้ได้ทั้งภาพแนวตั้งและแนวนอน โดยกำหนดขนาดของภาพที่นำมาใช้ที่ขนาด 250px
#* หากต้องการภาพของสงครามในสามก๊กในภาพอื่น ๆ สามารถนำภาพสงครามต่าง ๆ ในยุคสามก๊กจากวิกิคอมมอนส์ อาณาจักรสามก๊กมาประกอบบทความ 
# caption เป็นคำบรรยายที่ใช้ในการอธิบายรายละเอียดภาพ แหล่งที่มาหรืออื่น ๆ ถ้าไม่สามารถกำหนดคำบรรยายได้ ให้ปล่อยว่างไว้ เช่นตัวอย่างคำบรรยายของภาพ "ภาพวาดเล่าปี่ กวนอู เตียวหุยรุมลิโป้ในศึกปราบลิโป้"
# date เป็นการกำหนดวัน เดือน ปีเกิดของการเกิดศึกสงคราม เช่น ศึกสะพานเตียงปันเกี้ยว เกิดขึ้นในปี พ.ศ. 751 เป็นต้น
# place เป็นการกำหนดสถานที่เกิดศึกสงคราม เช่น ศึกสะพานเตียงปันเกี้ยวเกิดขึ้นที่เตียงปัน มณฑลหูเป่ย ประเทศจีน เป็นต้น
# territory เป็นการกำหนดอาณาเขตแดนของการทำศึกสงคราม เช่น ศึกสะพานเตียงปันเกี้ยวมีอาณาเขตแดนที่บริเวณสะพานเตียงปันเกี้ยว เมืองกังเหลง เป็นต้น
# result เป็นการกำหนดผลลัพธ์ของศึกสงคราม เช่น ศึกสะพานเตียงปันเกี้ยวโจโฉเป็นฝ่ายชนะ เล่าปี่ต้องอพยพหลบหนี เป็นต้น
# combatant1 เป็นการกำหนดผู้เข้าร่วมทำศึกสงคราม สามารถกำหนดผู้เข้าร่วมทำศึกได้ 3 ฝ่ายด้วยกัน เช่นผู้เข้าร่วมทำศึกเซ็กเพ็กฝ่ายที่ 1 ได้แก่เล่าปี่
# combatant2 เป็นการกำหนดผู้เข้าร่วมทำศึกสงคราม สามารถกำหนดผู้เข้าร่วมทำศึกได้ 3 ฝ่ายด้วยกัน เช่นผู้เข้าร่วมทำศึกเซ็กเพ็กฝ่ายที่ 2 ได้แก่โจโฉ
# combatant3 เป็นการกำหนดผู้เข้าร่วมทำศึกสงคราม สามารถกำหนดผู้เข้าร่วมทำศึกได้ 3 ฝ่ายด้วยกัน เช่นผู้เข้าร่วมทำศึกเซ็กเพ็กฝ่ายที่ 3 ได้แก่ซุนกวน
# commander1 เป็นการกำหนดผู้บัญชาการกองทัพ สามารถกำหนดผู้บัญญาการกองทัพได้ 3 ฝ่ายด้วยกัน โดยหมายเลข 1 2 3 จะเป็นตัวกำหนดฝ่ายของผู้ร่วมทำศึก เช่นผู้บัญญาการกองทัพในศึกเซ็กเพ็ก ฝ่ายที่ 1 ได้แก่กวนอู, เตียวหุย, จูล่ง
# commander2 เป็นการกำหนดผู้บัญชาการกองทัพ สามารถกำหนดผู้บัญญาการกองทัพได้ 3 ฝ่ายด้วยกัน เช่นผู้บัญญาการกองทัพในศึกเซ็กเพ็ก ฝ่ายที่ 2 ได้แก่เทียเภา, เตียวเลี้ยว
# commander3 เป็นการกำหนดผู้บัญชาการกองทัพ สามารถกำหนดผู้บัญญาการกองทัพได้ 3 ฝ่ายด้วยกัน เช่นผู้บัญญาการกองทัพในศึกเซ็กเพ็ก ฝ่ายที่ 3 ได้แก่โลซก, จิวยี่
# strength1 เป็นการกำหนดกองกำลังของทหารในแต่ะฝ่าย เช่นกองกำลังทหารในศึกสะพานเตียงปันเกี้ยว ฝ่ายที่ 1 มีกองกำลังทหารราบ 10,000 คน ,ทหารม้า 5,000 คน
# strength2 เป็นการกำหนดกองกำลังของทหารในแต่ะฝ่าย เช่นกองกำลังทหารในศึกสะพานเตียงปันเกี้ยว ฝ่ายที่ 2 มีกองกำลังทหารราบ 10,000 คน
# casualties1 เป็นการกำหนดความสูญเสียที่เกิดจากสงครามในแต่ละฝ่าย โดยหมายเลข 1 2 3 จะเป็นตัวกำหนดค่าของความสูญเสียจากสงคราม
#* ในกรณีที่ไม่สามารถกำหนดค่าในพารามิเตอร์ใดในแม่แบบได้ ให้เว้นว่างไว้โดยไม่ต้องกำหนดค่า การแสดงผลของพารามิเตอร์จะไม่ปรากฏในหน้าของบทความ 

**วิธีการใช้งานกล่องข้อมูล**
วิธีใช้งานกล่องข้อมูล สงครามครสามก๊ก สำหรับบทความสงครามในสามก๊ก ให้ทำการคัดลอกข้อมูลทางด้านล่างนี้ แล้วนำไปใส่ไว้ในส่วนบนสุดของบทความที่เริ่มดำเนินการเขียน

**การใช้กล่องข้อมูลกลศึกสามก๊ก**

**วิธีการใช้งานกล่องข้อมูล**
วิธีใช้งานกล่องข้อมูล กลศึกสามก๊ก สำหรับบทความกลศึกในสามก๊ก ให้ทำการคัดลอกข้อมูลทางด้านล่างนี้ แล้วนำไปใส่ไว้ในส่วนบนสุดของบทความที่เริ่มดำเนินการเขียน

**การตั้งชื่อบทความ**
การตั้งชื่อบทความในสามก๊ก ใช้หลักการตั้งชื่อตามวรรณกรรมอิงประวัติศาสตร์เรื่องสามก๊กฉบับเจ้าพระยาพระคลัง (หน) เป็นหลัก โดยยึดเอาชื่อตัวละคร เหตุการณ์ สถานที่หรือส่วนต่าง ๆ ที่ปรากฏในสามก๊กเป็นแนวทางการตั้งขื่อบทความ โดยพิจารณาการตั้งชื่อให้เหมาะสมกับเหตุการณ์ สถานที่ที่ปรากฏในเรื่องสามก๊ก 

**การอ้างอิง**
การอ้างอิงการเขียนบทความในโครงการวิกิสามก๊ก ให้ใช้การอ้างอิงจากวรรณกรรมจีนอิงประวัติศาสตร์เรื่องสามก๊ก ฉบับเจ้าพระยาพระคลัง (หน) เป็นหลัก และอ้างอิงจากหนังสือหรือเว็บไซต์ต่าง ๆ ที่เกี่ยวข้องกับตัวบทความ ตัวละคร เหตุการณ์และสถานที่ที่สามารถตรวจสอบความถูกต้องของบทความได้

**หลักวิธีการเขียนบทความสามก๊ก**
หลักวิธีการเขียนบทความในสามก๊ก เป็นการกำหนดทิศทางของบทความเพื่อให้ทุก ๆ คนที่สนใจร่วมเขียนบทความในสามก๊กเช่นบทความตัวละครสามก๊ก สามารถเขียนบทความที่มีเนื้อหาและรายละเอียดครบถ้วนและสมบูรณ์ จนถึงได้รับคัดเลือกให้เป็นบทความคุณภาพและบทความคัดสรรของวิกิพีเดียไทย เช่นกวนอู หรือการเขียนบทความสงครามในสามก๊ก เช่นศึกเซ็กเพ็ก ศึกทุ่งพกบ๋อง หรือการเขียนบทความกลศึกสามก๊ก เช่นกลยุทธ์ปิดฟ้าข้ามทะเล กลยุทธ์ลูกโซ่ กลยุทธ์จูงแพะติดมือ ซึ่งต้องมีเนื้อหาและรายละเอียดครบถ้วนตามหลักวิธีการเขียนบทความ การเขียนบทความในสามก๊กในวิกิพีเดีย ควรมีหลักการและเนื้อหาในการเขียนดังนี้

**เหตุการณ์**
การเขียนเหตุการณ์ต่าง ๆ ในสามก๊กซึ่งเป็นวรรณกรรม ให้ผู้เขียนเขียนโดยยึดเนื้อหาและรายละเอียดต่าง ๆ ที่ปรากฏในวรรณกรรมเป็นหลักเช่นคำสาบานในสวนท้อ ซึ่งเป็นเหตุการณ์หนึ่งที่ปรากฏในสามก๊ก การร่วมสาบานเป็นพี่น้องระหว่างเล่าปี่ กวนอูและเตียวหุย ซึ่งจากหลักฐานอ้างอิงทางประวัติศาสตร์ระบุว่าไม่มีเหตุการณ์นี้จริง ให้ผู้เขียนบทความสามก๊กเขียนในลักษณะของการเขียนในส่วนวรรณกรรมและเพิ่มเติมในส่วนของข้อเท็จจริงทางประวัติศาสตร์ เป็นต้น

**ตัวละคร**
# บทนำ : เป็นส่วนแรกของเนื้อหา เพื่อเกริ่นให้รู้ถึงเนื้อหาและรายละเอียดคร่าว ๆ ของบทความตัวละครในสามก๊ก เช่น กวนอู (w=Kuan Yu) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เกิดเมื่อวันที่ 24 เดือน 6 จีนศักราชเอี่ยงฮี  ปี พ.ศ. 703 ในรัชสมัยของพระเจ้าฮั้งซวงตี่ เสียชีวิตเมื่อวันที่ 12 เดือนที่ 7 จีนศักราชเคี่ยงเซ้ง ปี พ.ศ. 762 ในรัชสมัยของพระเจ้าฮั้งเหี่ยงตี่ 
#* การกำหนดลักษณะคำอธิบายของตัวละครที่มีตัวตนจริงทางประวัติศาสตร์ ให้พิจารณาจากปี พ.ศ. เกิดและเสียชีวิตของตัวละคร เช่น 
#** จิวยี่ (Zhou Yu; p=Zhōu Yú) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก แม่ทัพคนสำคัญของง่อก๊ก ขุนพลผู้ปราดเปรื่อง และเป็นคู่ปรับคนสำคัญของขงเบ้ง เป็นชาวเมืองลู่เจียนซู มีกำเนิดในครอบครัวขุนนางเก่า ชื่อรองกงจิ้น ลักษณะเป็นบุรุษรูปงาม หน้าขาว เมื่อวัยเด็กได้เรียนรู้วิชาอย่างแตกฉาน ทั้งการทหารและศิลปะแขนงต่าง ๆ 
#* การกำหนดลักษณะคำอธิบายของตัวละครที่เกิดจากจินตนาการ ให้พิจารณาจากปี พ.ศ. เกิดและเสียชีวิตของตัวละคร ถ้าไม่มีการกำหนดปี พ.ศ. ให้พิจารณาจัดเป็นตัวละครที่เกิดจากจินตนาการ เช่น
#** จิวฉอง (Zhou Cang; s=周仓) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นชาวกวนซี หน้าดำ รูปร่างสูงใหญ่ เคราดก ท่าทางสง่าผ่าเผย บ่าทั้ง 2 ข้างมีกำลังมาก แบกของหนักได้พันชั่ง ว่ายนำเก่ง เคยเป็นกำลังโจรโพกผ้าเหลือง ภายหลังเข้าสวามิภักดิ์กับกวนอู  
# เนื้อหาของบทความ : เนื้อหาของบทความตัวละครในสามก๊ก เป็นส่วนหลักสำคัญที่เก็บรายละเอียดต่าง ๆ ทั้งหมด เช่น กวนอูมีชื่อรองว่า "หุนเตี๋ยง" (云长) เป็นชาวอำเภอไก่เหลียง ลักษณะตามคำบรรยายในวรรณกรรมสามก๊ก กวนอูเป็นผู้มีรูปร่างสูงใหญ่ 9 ฟุตจีนหรือประมาณ 6 ศอก ใบหน้าแดงเหมือนผลพุทราสุก นัยน์ตายาวรี คิ้วดั่งหนอนไหม หนวดเครางามถึงอก มีง้าวรูปจันทร์เสี้ยว ยาว 11 ศอก หนัก 82 ชั่ง เป็นอาวุธประจำกายเรียกว่า "ง้าวมังกรเขียว" หรือ "ง้าวมังกรจันทร์ฉงาย" เชี่ยวชาญและเก่งกาจวิทยายุทธ จงรักภักดี กตัญญูรู้คุณ มีคุณธรรมและซื่อสัตย์เป็นเลิศ  เป็นต้น โดยมีองค์ประกอบสำคัญของบทความ ดังนี้
#* ประวัติ
#* ลักษณะนิสัย (ถ้ามี)
#* ครอบครัว 
#* อาวุธ (ถ้ามี)
# อ้างอิง : อ้างอิง เป็นส่วนสำคัญที่สุดของการเขียนบทความ เพื่อเป็นการยืนยันและเพิ่มความน่าเชื่อถือให้แก่บทความ การอ้างอิงในบทความตัวละครสามก๊ก สามารถใช้เอกสารอ้างอิงภาษาไทยหรือภาษาอังกฤษ แต่เน้นไปทางการอ้างอิงทางหนังสือสามก๊ก (ฉบับหอพระสมุด) หนังสือสามก๊กฉบับวณิพกและหนังสืออื่น ๆ ที่เกี่ยวข้องกันสามก๊ก
# ดูเพิ่ม : ใช้ในกรณีที่ในวิกิพีเดียมีบทความที่เกี่ยวข้องกับเนื้อหา เพื่อเป็นการแนะนำให้ผู้อ่านสามารถค้นคว้าอ่านเพิ่มเติม  
# แหล่งข้อมูลอื่น : ใช้สำหรับแนะนำแหล่งข้อมูลอื่นที่เกี่ยวข้องกับเนื้อหาและบทความตัวละครสามก๊ก
# แม่แบบเชื่อมโยงบทความ : แม่แบบเชื่อมโยงบทความ ใช้สำหรับเชื่อมโยงบทความที่ลักษณะใกล้เคียงกันผ่านทางแม่แบบ อาจอยู่ทางด้านขวามือหรือทางด้านล่างสุดของบทความเช่น แม่แบบ:ตัวละครในสามก๊ก
# หมวดหมู่ : ใช้สำหรับจัดหมวดหมู่บทความสามก๊ก เรียงลำดับตามความสำคัญเช่น กวนอู มีการจัดหมวดหมู่คือ :หมวดหมู่:ตัวละครในสามก๊ก • :หมวดหมู่:จ๊กก๊ก • :หมวดหมู่:เทพเจ้าจีน • :หมวดหมู่:บุคคลในคริสต์ศตวรรษที่ 2 • :หมวดหมู่:บุคคลในคริสต์ศตวรรษที่ 3 เป็นต้น
# โครง : ใส่ โครงสามก๊ก ในส่วนล่างสุดของบทความตัวละครสามก๊ก สำหรับบทความตัวละครในสามก๊กที่ยังไม่สมบูรณ์
# ลิงก์ข้ามภาษา : ใช้สำหรับเชื่อมโยงบทความตัวละครไปยังบทความตัวละครเรื่องเดียวกันในวิกิพีเดียภาษาอื่น เช่น :en:Guan Yu • :es:Guan Yu • :fr:Guan Yu

**ศึกสงคราม**
# บทนำ : เป็นส่วนแรกของเนื้อหา เพื่อเกริ่นให้รู้ถึงเนื้อหาและรายละเอียดคร่าว ๆ ของบทความศึกสงครามในสามก๊ก ศึกผาแดง (Battle of Red Cliffs; 赤壁之戰) หรือ ศึกเซ็กเพ็ก  (Battle of Chìbì)  ศึกเปี๊ยะเชี๊ยะหรือ ศึกชื่อปี้ เป็นสงครามที่มีความสำคัญที่สุดสงครามหนึ่งในสมัยยุคสามก๊ก ศึกผาแดงนี้เกิดขึ้นในปี พ.ศ. 751 โดยฝั่งหนึ่งเป็นกองทัพพันธมิตรของเล่าปี่และซุนกวนทางตอนใต้ และอีกฝั่งคือทัพของโจโฉทางตอนเหนือ ซุนกวนและเล่าปี่นั้นได้ชัยชนะเหนือโจโฉ ทำให้ความพยายามในการยึดดินแดนทางใต้ของโจโฉต้องล้มเหลวลง โดยจุดแตกหักเกิดขึ้น ณ ตำบลที่เรียกว่า "เซ็กเพ็ก"  ริมแม่น้ำแยงซีเกียง ศึกผาแดงนี้นับว่าเป็นศึกที่มีชื่อเสียงมากที่สุดในสามก๊กและประวัติศาสตร์จีน
# เนื้อหาของบทความ : เนื้อหาของบทความศึกสงครามในสามก๊ก เป็นส่วนหลักสำคัญที่เก็บรายละเอียดต่าง ๆ ทั้งหมด เช่น ในวรรณกรรมจีนอิงประวัติศาสตร์เรื่องสามก๊ก เล่าปี่ต้องทิ้งเมืองซินเอี๋ยและอ้วนเซีย อพยพราษฎรจำนวนมาก เพื่อหนีการตามล่าจากโจโฉไปอยู่ที่เมืองแฮเค้าของเล่ากี๋ จากนั้นจึงส่งขงเบ้งไปเป็นทูตเจรจาขอให้ซุนกวนร่วมกันต้านโจโฉ  ขณะที่โจโฉสามารถยึดเกงจิ๋วที่เดิมเป็นของเล่าเปียวได้สำเร็จ เพราะชัวมอคิดทรยศยอมยกเมืองให้โจโฉ  ซึ่งภายหลังโจโฉก็สั่งสังหารเล่าจ๋องและชัวฮูหยินเสีย และประหารชัวมอและเตียวอุ๋น ตามแผนของจิวยี่ แม่ทัพใหญ่ฝ่ายง่อก๊ก  เป็นต้น โดยมีองค์ประกอบสำคัญของบทความ ดังนี้
#* จุดเกิดของศึกสงคราม
#* ความเป็นจริงทางประวัติศาสตร์ (ถ้ามี)
#* ศึกสงครามในสามก๊ก (ถ้ามี)
#* ผลของศึกสงคราม (ถ้ามี)
# อ้างอิง : อ้างอิง เป็นส่วนสำคัญที่สุดของการเขียนบทความ เพื่อเป็นการยืนยันและเพิ่มความน่าเชื่อถือให้แก่บทความ การอ้างอิงในบทความศึกสงครามสามก๊ก สามารถใช้เอกสารอ้างอิงภาษาไทยหรือภาษาอังกฤษ แต่เน้นไปทางการอ้างอิงทางหนังสือสามก๊ก (ฉบับหอพระสมุด) หนังสือสามก๊กฉบับวณิพกและหนังสืออื่น ๆ ที่เกี่ยวข้องกันสามก๊ก
# ดูเพิ่ม : ใช้ในกรณีที่ในวิกิพีเดียมีบทความที่เกี่ยวข้องกับเนื้อหา เพื่อเป็นการแนะนำให้ผู้อ่านสามารถค้นคว้าอ่านเพิ่มเติม  
# แหล่งข้อมูลอื่น : ใช้สำหรับแนะนำแหล่งข้อมูลอื่นที่เกี่ยวข้องกับเนื้อหาและบทความศึกสงครามสามก๊ก
# แม่แบบเชื่อมโยงบทความ : แม่แบบเชื่อมโยงบทความ ใช้สำหรับเชื่อมโยงบทความที่ลักษณะใกล้เคียงกันผ่านทางแม่แบบ อาจอยู่ทางด้านขวามือหรือทางด้านล่างสุดของบทความเช่น แม่แบบ:สงครามสามก๊ก
# หมวดหมู่ : ใช้สำหรับจัดหมวดหมู่บทความสามก๊ก เรียงลำดับตามความสำคัญเช่น ศึกเซ็กเพ็ก มีการจัดหมวดหมู่คือ :หมวดหมู่:สงครามสามก๊ก • :หมวดหมู่:พ.ศ. 751 เป็นต้น
# โครง : ใส่ โครงสามก๊ก ในส่วนล่างสุดของบทความศึกสงครามสามก๊ก สำหรับบทความศึกสงครามที่ยังไม่สมบูรณ์
# ลิงก์ข้ามภาษา : ใช้สำหรับเชื่อมโยงบทความศึกสงครามไปยังบทความศึกสงครามเรื่องเดียวกันในวิกิพีเดียภาษาอื่น เช่น :de:Schlacht von Chibi • :en:Battle of Red Cliffs • :fr:Bataille de la Falaise rouge • :id:Pertempuran Chibi

**กลศึก**
# บทนำ : เป็นส่วนแรกของเนื้อหา เพื่อเกริ่นให้รู้ถึงเนื้อหาและรายละเอียดคร่าว ๆ ของบทความกลศึกในสามก๊ก เช่น กลยุทธ์หลบหนี หรือ โจ่วเหวยซ่าง  (p=Zǒu wéi shàng) เป็นหนึ่งในกลศึกสามก๊ก เป็นกลยุทธ์ที่หมายความถึงเมื่อทำการศึกสงครามกับศัตรู หากศัตรูมีกองกำลังทหารที่เข้มแข็ง มีกองทัพที่แข็งแกร่ง ชำนาญภูมิศาสตร์ เป็นต่อในทุก ๆ ด้านไม่มีช่องโหว่ให้พลิกเอาชัยชนะแม้แต่น้อย ขึนนำกำลังเข้าต่อสู้ก็มีแต่สูญเสีย การถอยหนีย่อมเป็นทางเลือกที่ดีกว่า 
# เนื้อหาของบทความ : เนื้อหาของบทความกลศึกในสามก๊ก เป็นส่วนหลักสำคัญที่เก็บรายละเอียดต่าง ๆ ทั้งหมด เช่น กลศึกยุทธ์หลบหนี ตามคัมภีร์อี้จิงกล่าวว่า "ถอยหนีมิผิด เป็นวิสัยแห่งสงคราม" ซึ่งเป็นการชี้ชัดว่าการถอยหนีในการทำสงครามนั้นมิใช่ความผิดผลาด หากแต่เป็นเรื่องธรรมดาสามัญในการทำศึกที่มักจะพบเห็นเสมอ นอกจากนี้ยังมีคำกล่าวว่า "การพ่ายแพ้หมายถึงความล้มเหลวในทุก ๆ ด้าน การยอมสงบศึกหมายถึงการล้มเหลวในบางด้าน แต่การหนีมิได้หมายความว่าล้มเหลวเลย" ดังนั้นการถอยหนีเป็นการถอยเพื่อหาหนทางหลีกเลี่ยงความเสียหาย แลหาโอกาสชิงตอบโต้ในภายหลัง มิใช่เป็นการถอยหนีอย่างสิ้นเชิง ตัวอย่างการนำเอากลยุทธ์หลบหนีไปใช้ได้แก่ขงเบ้งที่ลอบหลบหนีจิวยี่ภายหลังจากทำพิธีเรียกลมตะวันออกเฉียงใต้ที่ลำเขาลำปินสานเพื่อใช้ไฟเผากองทัพเรือโจโฉในคราวศึกเซ็กเพ็กเป็นต้น โดยมีองค์ประกอบสำคัญของบทความ ดังนี้
#* ตัวอย่างกลยุทธ์ 
# อ้างอิง : อ้างอิง เป็นส่วนสำคัญที่สุดของการเขียนบทความ เพื่อเป็นการยืนยันและเพิ่มความน่าเชื่อถือให้แก่บทความ การอ้างอิงในบทความตัวละครสามก๊ก สามารถใช้เอกสารอ้างอิงภาษาไทยหรือภาษาอังกฤษ แต่เน้นไปทางการอ้างอิงทางหนังสือสามก๊ก (ฉบับหอพระสมุด) หนังสือสามก๊กฉบับวณิพกและหนังสืออื่น ๆ ที่เกี่ยวข้องกันสามก๊ก
# ดูเพิ่ม : ใช้ในกรณีที่ในวิกิพีเดียมีบทความที่เกี่ยวข้องกับเนื้อหา เพื่อเป็นการแนะนำให้ผู้อ่านสามารถค้นคว้าอ่านเพิ่มเติม  
# แหล่งข้อมูลอื่น : ใช้สำหรับแนะนำแหล่งข้อมูลอื่นที่เกี่ยวข้องกับเนื้อหาและบทความตัวละครสามก๊ก
# แม่แบบเชื่อมโยงบทความ : แม่แบบเชื่อมโยงบทความ ใช้สำหรับเชื่อมโยงบทความที่ลักษณะใกล้เคียงกันผ่านทางแม่แบบ อาจอยู่ทางด้านขวามือหรือทางด้านล่างสุดของบทความเช่น แม่แบบ:กลศึกสามก๊ก
# หมวดหมู่ : ใช้สำหรับจัดหมวดหมู่บทความสามก๊ก เรียงลำดับตามความสำคัญเช่น กวนอู มีการจัดหมวดหมู่คือ :หมวดหมู่:กลศึกสามก๊ก เป็นต้น
# โครง : ใส่ โครงสามก๊ก ในส่วนล่างสุดของบทความตัวละครสามก๊ก สำหรับบทความตัวละครที่ยังไม่สมบูรณ์
# ลิงก์ข้ามภาษา : ใช้สำหรับเชื่อมโยงบทความตัวละครไปยังบทความตัวละครเรื่องเดียวกันในวิกิพีเดียภาษาอื่น เช่น :zh:走為上計

**การจัดระดับบทความ**
ทุกคนสามารถช่วยจัดระดับบทความสามก๊กตามระดับการจัดบทความ โดยติดป้ายบทความสามก๊กตามระดับการเขียนบทความ ในหน้าพูดคุยของบทความนั้น ๆ ดังนี้- ระดับคัดสรร สำหรับบทความระดับคัดสรร- ระดับคุณภาพ สำหรับบทความระดับคุณภาพ- ระดับดี สำหรับบทความระดับดี- ระดับพอใช้ สำหรับบทความระดับพอใช้- ระดับโครง สำหรับบทความระดับโครง- ระดับรายชื่อ สำหรับบทความระดับรายชื่อ หรือบทความที่เป็นดัชนีรายชื่อ- บทความสามก๊ก สำหรับบทความที่ยังไม่ได้มาตรฐาน หรือไม่แน่ใจว่าอยู่ในระดับใด
การพิจารณาในการจัดระดับบทความสามก๊กในโครงการวิกิสามก๊ก ใช้ระดับการพิจารณาดังต่อไปนี้- ระดับรายชื่อ 
การจัดระดับบทความสามก๊กในระดับรายชื่อ ใช้จัดระดับสำหรับบทความสามก๊กที่เป็นดัชนีรายชื่อ มีเนื้อหาแสดงรายชื่อของตัวละครในก๊กต่าง ๆ เช่น รายตัวละครในจ๊กก๊ก รายชื่อตัวละครในง่อ๊ก ฯลฯ ทุกคนที่ทำการจัดระดับบทความสามก๊กในระดับรายชื่อ ให้ใส่   ในหน้าพูดคุยของบทความนั้น ดังตัวอย่าง- ระดับโครง
การจัดระดับบทความสามก๊กในระดับโครง ใช้จัดระดับสำหรับบทความสามก๊กที่มีเพียงกล่องข้อมูล กล่องข้อมูล ตัวละครสามก๊ก หรือ กล่องข้อมูล สงครามสามก๊ก หรือ กล่องข้อมูล กลศึกสามก๊ก ที่มีเนื้อหาแสดงเพียงแค่ชื่อของบทความสามก๊ก ขาดเนื้อหาในส่วนสำคัญ ๆ ตามหลักการเขียนบทความสามก๊ก สามารถเขียนรายละเอียดเพิ่มเติมได้ตลอดเวลา หรือถ้าในกรณีที่ทุกคนที่เริ่มเขียนบทความสามก๊ก มีข้อมูลและรายละเอียดครบถ้วน สามารถนำมาเขียนใหม่ได้ทั้งหมด โดยแก้ไขปรับเปลี่ยนเนื้อหาและรายละเอียดบางส่วน เช่นจิวฉอง จิวท่าย จูกัดกิ๋น ฯลฯ ทุกคนที่ทำการจัดระดับบทความสามก๊กในระดับรายชื่อ ให้ใส่   ในหน้าพูดคุยของบทความนั้น ดังตัวอย่าง- ระดับพอใช้ 
การจัดระดับบทความสามก๊กในระดับพอใช้ ใช้จัดระดับสำหรับบทความสามก๊กที่มีกล่องข้อมูล ตัวละครสามก๊ก หรือ กล่องข้อมูล สงครามสามก๊ก หรือ กล่องข้อมูล กลศึกสามก๊ก ที่มีเนื้อหาในส่วนบทนำ เนื้อหาส่วนสำคัญมีค่อนข้างละเอียดแต่อาจจะไม่ครบถ้วนเท่าที่ควร ขาดรายละเอียดของบทความในบางส่วน สามารถแก้ไขเพิ่มเติมเนื้อหาในบางส่วนให้สมบูรณ์ แต่สรุปโดยรวมคือเมื่อผู้อ่านได้อ่านบทความสามก๊กแล้ว เห็นว่าพอที่จะให้ประโยชน์แก่ผู้อ่านพอสมควร เช่น  กวนลอ กองซุนจ้าน จิวยี่ ฯลฯ ทุกคนที่ทำการจัดระดับบทความสามก๊กในระดับรายชื่อ ให้ใส่   ในหน้าพูดคุยของบทความนั้น ดังตัวอย่าง- ระดับดี 
การจัดระดับบทความสามก๊กในระดับดี ใช้จัดระดับสำหรับบทความสามก๊กที่มีกล่องข้อมูล ตัวละครสามก๊ก หรือ กล่องข้อมูล สงครามสามก๊ก หรือ กล่องข้อมูล กลศึกสามก๊ก ที่มีเนื้อหาในส่วนบทนำ เนื้อหาส่วนสำคัญครบถ้วนตามหลักวิธีการเขียนบทความ ข้อมูลอ้างอิงและแหล่งข้อมูลอื่นสำหรับผู้อ่านที่สนใจติดตามอ่านในส่วนรายละเอียดอื่น ๆ ของบทความ เนื้อหาสำคัญของบทความสามารถแก้ไขเพิ่มเติมและปรุบปรุงนิดหน่อย เพื่อเป็นการให้ประโยชน์แก่ผู้อ่านได้อย่างครบถ้วน เช่น กลศึกสามก๊ก ฯลฯ ทุกคนที่ทำการจัดระดับบทความสามก๊กในระดับรายชื่อ ให้ใส่   ในหน้าพูดคุยของบทความนั้น ดังตัวอย่าง- ระดับคุณภาพ 
การจัดระดับบทความสามก๊กในระดับคุณภาพ ใช้จัดระดับสำหรับบทความสามก๊กที่มีการส่งบทความเข้าคัดเลือกเพื่อให้เป็นบทความคุณภาพของวิกิพีเดีย โดยมีเนื้อหาและรายละเอียดครบถ้วน ให้ประโยชน์แก่ผู้อ่านได้อย่างมีประสิทธิภาพ ตัวอย่างบทความสามก๊กในระดับคุณภาพและต่อมาได้รับการคัดเลือกให้เป็นบทความคัดสรร ทุกคนที่ทำการจัดระดับบทความสามก๊กในระดับรายชื่อ ให้ใส่   ในหน้าพูดคุยของบทความนั้น ดังตัวอย่าง- ระดับคัดสรร 
การจัดระดับบทความสามก๊กในระดับคัดสรร ใช้จัดระดับสำหรับบทความสามก๊กที่มีการส่งบทความเข้าคัดเลือกเพื่อให้เป็นบทความคัดสรร ซึ่งถือว่าเป็นบทความที่ดีที่สุดของวิกิพีเดีย โดยมีเนื้อหาและรายละเอียดครบถ้วน ให้ประโยชน์แก่ผู้อ่านได้อย่างมีประสิทธิภาพ ตัวอย่างบทความสามก๊กในระดับคัดสรรเช่นกวนอู ได้รับการคัดเลือกให้เป็นบทความคัดสรร ทุกคนที่ทำการจัดระดับบทความสามก๊กในระดับรายชื่อ ให้ใส่   ในหน้าพูดคุยของบทความนั้น ดังตัวอย่าง

สามก๊ก